《笺经南隩烟云楼》
清代·林昌彝

烟郭云台远近窗，间来把钓上渔艭。桃花临水鱼盈尺，杨柳当帘燕一双。

泻屋露华从石砚，入楼山影覆银缸。斜阳晚步瓜棚外，偶看农人种豆茳。

作者简介：清福建侯官人，字惠常，号芗溪。道光十九年举人。治经精博，兼长诗笔。生平足迹半天下。尤留心时务。与魏源等相知。所作《平夷十六策》、《破逆志》、《射鹰楼诗话》，多述鸦片战争间抗英之事与对策。有《衣山房诗集》、《小石渠阁文集》、《三礼通释》等。